
   Nr.37/ 







A V I Z

asupra propunerii legislative privind scutirea de la plata impozitului pe salariu pentru angajatorii care încadrează şomeri şi persoane în căutarea unui loc de muncă


În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra propunerii legislative privind scutirea de la plata impozitului pe salariu pentru angajatorii care încadrează şomeri şi persoane în căutarea unui loc de muncă (Pl.x 231/2011).
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă mai sus menţionată, în şedinţa din 10 mai 2011.

Membrii Comisiei au examinat propunerea legislativă, expunerea de motive, punctul de vedere al Guvernului, precum şi avizul negativ al Consiliului Legislativ nr.1571/16.12.2010.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu majoritate de voturi, avizarea negativă a propunerii legislative. 

